वैसे भी जंगलों को आरक्षित कर देने के बाद से गांवों में खाटों की कमी आ गई है। इसीलिए दो-चार लोगों ने ही नहीं, पूरे समाज ने खाटें लूटीं। इससे पता चलता है कि आजादी के 70 साल बाद भी सभी लोगों को राशन की तरह खाट भी मयस्सर नहीं है। मसलन आजादी के बाद आदमी कहीं ज्यादा अभावग्रस्त हुआ है। आजादी के दो-तीन दशक बाद तक आदमी के पास रोटी भले न हो, लेकिन खाटों की कमी नहीं थी। क्योंकि खाट के निर्माण के सभी संसाधन जंगल में निशुल्क उपलब्ध थे और ग्रामीण निर्माण की विधि में ज्ञान-परंपरा से सिद्धहस्त था। इस नाते अब खाटों की कमी मनावता को शर्मसार करने वाली हकीकत को दर्शाता है। पहले की तरह खाटों की भरमार होती तो ओडिषा के लाचार आदिवासी को पत्नी की लाश कंधे पर रखकर अस्पताल से गांव ले जाने की जरूरत नहीं पड़ती। दूसरे हृदयविदारक वाक्ये में पत्नी के शव की टांगे तोड़कर सुविधा के लिए गठरी बनाने की जरूरत नहीं रह जाती। जब खाटे सुलभ थीं, तो शव खाटों पर आसानी से ढोकर शमसान पहुंचाए जाते थे। ढोने के लिए चार कंधे भी मिल जाया करते थे। लेकिन इन त्रासदियों से लगता है, मानवता का जैसे हृास हो गया है। हालांकि गरीब अभावग्रस्त तब भी था, लेकिन मानवता अकालग्रस्त नहीं थी। अभाव झेल रहे व्यक्ति की विशम परिरिस्थतियों में समाज साझा हो जाया करता था। आज संपन्ता और विपन्नता के विशमता रूपी में झोल में साझा संस्कृति के मानवीय मूल्य कहीं विलोप हो गए हैं। खैर..।